Sekolah Kebangsaan Kujang Sain

Sekolah Rendah Kerajaan Kujang Sain ditubuhkan pada tahun 1967, selepas Konfrantasi. Pelajaran di bawa oleh pihak askar British yang menjaga sempadan dahulu dengan kerjasama pihak Kaunsel memberi ilham serta pemahaman dan pemikiran jauh kepada Encik Rangga. (Keterangan/ Sumber: En. Mungki anak Bale). Mungkin KK En. Rangga, Ketua Kampung masa itu faham tentang kepentingan pelajaran untuk generasi akan datang, walau pun kampung Kujang Sain jauh di Pedalaman masa itu dan mengharapkan mereka tidak ketinggalan dari segi pendidikan dan pembangunan. 

Kampung Kujang Sain, adalah sebuah kampung terletak di sempadan Sarawak dengan Kalimantan, Indonesia. Kampung di Kalimantan yang terdekat dengan Kampung Kujang Sain adalah Kampung Bantan dan Kampung Pangga. Kira 1 jam berjalan kaki, hanya di sebelah bukit sahaja antara dua kampung itu.  Perhubungan masa itu memang susah dan sangat sukar. Kalau hendak ke Pekan Serian/ Bandar Serian, perlu berjalan kaki dengan mengambil masa 7 jam, dengan menggunakan jalan hutan dan menyeberang sungai yang sama, sebanyak 10 kali,  sampai kampung Terbat, untuk menunggu bas ke Bandar Serian atau boleh berjalan kaki, jalan hutan juga ke pasar Tebedu lama. Kampung yang dekat dengan Kampung Kujang Sain adalah Kampung Daha Kisau, kira 1 jam berjalan kaki (Kampung Kisau, Kampung YB Tuan Dr, Simon Sinang Bada). Jalan hutan ke Kampung Terbat limpas Kampung Daha Kisau.

Apabila pihak Kaunsel/ Majlis  Perbandaran  (sekarang) membawa pelajaran ke kampung, orang kampung setuju. Dan Encik Chung, dengan rela menyerahkan tanahnya untuk mendirikan bangunan sekolah. Bangunan sekolah pada mula dibina dengan buluh , beratap daun rumbia dan berlantai tanah, ( Tahun 1967).Dengan seorang guru sahaja yang sanggup datang mengajar di pedalaman masa itu, iaitu mendiang Mr/ Cikgu Rodney Ranyis. Murid pada masa itu tidak ramai murid, hanya satu kelas, dengan 6 orang murid. Tahun demi tahun murid bertambah, dan bilangan pengajar bertambah satu, menjadi dua iaitu Mr/Cikgu Peter Dasek. Dan Guru Besar yang pertama cikgu Rodney Ranyis. Pada tahun 70an, apabila KPM sudah menerajui sekolah-sekolah di Malaysia/khusus Sarawak, baru Sk Kujang Sain di naik taraf, di mana bangunan baru di bina dengan beratap zink, berdinding papan dan berlantai papan.(Raised Floor). Oleh sebab, jalan raya belum ada, adalah sulit untuk membina bangunan kontrik. 

Dan sekarang, SK Kujang Sain adalah sekolah kategori sekolah SKMB ( Sekolah kurang murid). Namun begitu, enrolmen sehingga ke hari ini 57 orang murid dan 12 tenaga pengajar termasuk Guru Besar, dan 3 AKP ( Anggota Kumpulan Pelaksana). Sekarang, zaman sudah berubah, SK. Kujang Sain tidak lagi dianggapkan sebagai sekolah di pedalaman, akan tetapi berstatus sekolah luar bandar. Kemudahan moden seperti api elektrik , bekalan air bersih, Menara jalur lebar (Umobile) sudah ada. Perhubungan seperti jalan raya yang berturap sudah ada dan sosio-ekonomi kampung Kujang Sain sudah jauh berubah.

Pencapaian 

2025

 Tempat ketiga memanah MSS Sarawak pasukan perempuan. 
 Pertandingan Bahasa Inggeris & Bahasa Melayu peringkat Zon Payau & Serian 

 Alamat
Sekolah Kebangsaan Kujang Sain
D/A Pejabat Pelajaran Daerah Serian 
94700, Serian
Sarawak, Malaysia

 Pautan luar 
https://www.instagram.com/skkujangsain/ 


Kujang Sain
Kujang Sain